કૈરાનામાં વિજય મેળવનાર આરએલડી નેતા જયંત ચૌધરીએ જણાવ્યું કે વિપક્ષી દળોના ગઠબંધને ઉત્તર પ્રદેશમાં ભાજપના વિજય રથને અટકાવવાનું કામ કર્યું છે. ચૌધરીએ દાવો કર્યો હતો કે સંગઠિત વિપક્ષ 2019માં પણ પોતાની જીત જાળવી રાખશે અને ભાજપને હરાવશે. પશ્ચિમ બંગાળના મુખ્યમંત્રી મમતા બેનર્જીનું કહેવું હતું કે લોકોનો મોહભંગ થયો છે અને હવે પ્રજાને અહેસાસ થઈ રહ્યો છે કે ક્ષેત્રિય દળો વધુ શક્તિશાળી બની રહ્યા છે.